rlitschk/wikidir huggingface dataset:
Woman of Straw is en britisch Kriminalfilm ut dat Johr 1964 vun den Speelbaas Basil Dearden mit Gina Lollobrigida un Sean Connery in de Hööftrullen. De Handlung foot up den Roman La Femme de paille vun Catherine Arley. De jung Lebemann Anthony Richmond versöcht mit Hülp vun de Krankensüster Maria an dat Arv vun sien wohlhabenden, an den Rullstohl fesselten Onkels Charles Richmond to kommen. De harr eenst Anthony sien Vader in den Sülvstmord dreven. Anthony sien Plaan sücht vör, dat Maria Charles Richmond heiraten sall un, nahdem de storven weer, sien Vermögen arvt. Een Million Pund weern denn de Gewinn för Anthony. Langsam anlaufende, später spannende Geschichte eines fast perfekten Verbrechens. Ut: Lexikon vun’n internatschonalen Film Woman of Straw in de Internet Movie Database (engelsch) Indrag in dat Lexikon des Internationalen Films
(81) Terpsichore is en Asteroid (C-Typ) ut den buteren Hööftgördel, de an’n 30. September 1864 vun den düütschen Astronom Ernst Wilhelm Leberecht Tempel an de Steernwacht in Marseille opdeckt wurrn is. De Asteroid wurr nah Terpsichore, de Muse vun de Chorlyrik un den Danz, nömmt. De afsolute Helligkeit bedrocht 8,5. [1]
Simon (Hebrääsch: שמעון, Šimʿon oder (in de Tiberisch Hebrääsche Vokalisation) Šimʿôn, mit den Binaam de Zelot oder (um em ut'neen to holen mit Simon Petrus) Simon Kananaios is een vun de twolf Apostels vun Jesus vun Nazaret ween. Over em is wenig mehr bekannt, as blot man sien Naam. Düsse Naam steiht in all Synoptische Evangelien un ok in de Apostelgeschicht in de List mit Apostelnaams. Anners warrt nix vun em vertellt. Dat gifft keen Traditionen, de meent, he weer de sülvige, as Simon, Jesus sien Broer. Sien Festdag liggt in de Röömsch-kathoolsche Kark up'n 28. Oktober, in de Koptische Karken un in de Orthodoxe Karken up'n 10. Mai. In de christliche Ikonographie warrt he faken dorstellt mit en grote Saag, vunwegen de Legenn, dat he mit en Saag umbrocht wurrn is. Lukas 6,15 un Apostelgeschicht 1,13 Matthäus 10,4; Markus 3,18 un Lukas 6,15 vgl. Matthäus 13,55 un Markus 6,3 Simon de Zelot. Mehr Biller, Videos oder Audiodateien to’t Thema gifft dat bi Wikimedia Commons. Apostels Petrus | Andreas | Jakobus de Öllere | Johannes | Philippus | Bartholomäus | Thomas | Matthäus | Jakobus de Jüngere | Judas Thaddäus | Simon de Zelot | Judas Ischariot | Matthias
Dit Woort hett noch annere Bedüden: kiek dorför ünner Björn Borg (Swemmer). Björn Rune Borg ( Anhören D; * 6. Juni 1956 in Södertälje) is en ehmoligen sweedschen Tennisspeler. In’n Verloop vun sien teemlich korte Loopbahn hett Borg 64 Enkelttitels wunnen, dorünner ölven Grand-Slam-Titels. In de Johren 1976 bit 1980 hett he fiefmol in de Reeg dat Turneer vun Wimbledon wunnen, in de Johren vun 1974 bit 1981 hett he sössmol den Titel bi de French Open haalt un 1975 bröch he den Davis Cup to’n eersten mol na Sweden. Butendem weer he tweemol Sieger vun’t Tennis-Masters as Afsluss vun de Saison bi de Mannslüüd. 1979 un 1980 weer he an de Spitz vun de Tennis-Weltranglist. In de tweeten Hälft vun de 1970er Johren un Anfang vun de 1980er Johren weer he een vun de föhren Spelers un tellt to de besten Spelers vun de hele Tennishistorie. Borg töög al 1972 in’t Öller vun 15 Johren grote Acht op sik, as he för Sweden sien eerst David-Cup-Speel wunnen hett. In’t glieke Johr hett he ok den Junioren-Titel in Wimbledon wunnen. Dat Johr dorop speel Borg sien eerste vullstännig Saison op de Profitour un is bi de French Open as ok
Roland Mall (* 17. April 1951 in Stuttgart) is en ehmalger düütsch Footballspeler. De Middelfeldspeler speel van 1971 bit 1975 för den VfB Stuttgart in de Football-Bundsliga un keem dorbi up 58 Bundsligaspelen. Dornah wurr he an den VfR Heilbronn in de 2. Bundsliga utlehnt, wo he 21 Spelen 8 Doren schaaten hett. Den Afstieg vun dissen Vereen kunn he dormit aber ok nich verhinnern und gung weer nah Stuttgarte torüch. De Vereen weer allerdings ok afsteegen. 1975/76 keem he denn noch up 7 Spelen in de 2. Bundsliga. Dornah hett he denn dree Johr lang bi Preußen Münster speelt un keem in 96 Tweetligaspelen up 7 Doren. Sein Karriere hett he denn bi SCB Viktoria Köln utklingen laaten, wo he van 1979 bit 1981 in de 2. Bundsliga in 62 Spelen noch 6 Dooren schaaten hett. Roland Mall in de Datenbank vun Fußballdaten.de Roland Mall in de Datenbank vun Weltfussball.de
Wiekbild is de Naam for Form un Utsehn vun en Stadt oder Dorp na buten un na binnen hen. Dor kann aver ok de ganze Umfang vun en bewahnt Rebeet mit betekent weern. Dat Woortdeel Wiek is en oold Woort for Wahnstäe. Na de Rechtshistorie is dat Wiekbild de Bezirk buten vor de Stadtmuern, de avers unner de Stadt ehre Gerichtsborkeit steiht. In Westfalen gifft dat den Begreep noch as Wigbold un bedutt dor en Minnerstadt. Dat moderner Woort for dat sichtbore Wiekbild is hüdigendags de Skyline (ut dat Engelsche, bi grottere Städer) oder de Silhouette (ut dat Franzöösche, ganz allgemeen). Dor höört Elemente to, de den Oort ehren Stempel updrücken doot, as hoge Hüser, Karken mit ehre Toorns, man ok dat Gröön (Böme un Planten) dor umto. Na dat düütsche Booplaanrecht (Boogesettbook, BauGB) schall en Neeboo in en Oortsdeel, de all in'n Tosamenhang boot wurrn is, sik na Aart un Maat, wo dat later for bruukt weern schall, infögen in de Egenaart vun dat, wat dor al steiht. Man dat gellt blot, wenn dat um en Binnenbezirk geiht, wo de tostännigen Behörden keen Bebauungsplan for upstellt hefft (§ 34 BauGB), de regeln deit, wo dat Grundstück for bruukt weern
Patrick Rambaud (* 21. April 1946 in Paris) is en franzöösch Schriever. Rambaud hett eerst as Filmkritiker arbeit, weer Mitbegrünner vun de Tietschrift Actuel un hett Dreihböker un Theaterstücken verfaat un schreev en Trilogie över de Napoleoonsch Tiet. 1997 kreeg he för sien Roman la Bataille ("De Slacht") den Prix Goncourt un den Grand Prix du Roman vun de Académie française. 2000 keem de tweet Band vun de Trilogie Il neigeait un 2003 l’Absent herut. Patrick Rambaud. Mehr Biller, Videos oder Audiodateien to’t Thema gifft dat bi Wikimedia Commons. DNB-Katalog Personennaamdatei
Victor Dickenson, nömmt Vic Dickenson (* 6. August 1906 in Xenia in Ohio; † 16. November 1984 in New York City) weer en US-amerikanischer Jazz-Basuunist vun afroamerikaansch Herkunft, de Mainstream Jazz un Oldtime Jazz spelen dee. Dickenson weer nah de Wöör vun Edmond Hall de beste Dixieland-Basuunist, speel aber ok Swing un kunn sück den ünnerscheedlichsten Stilrichten anpassen un weer ok as Begleiter vun Singers bannig good. He speel 1933 bts 1936 mit Blanche Calloway, 1936 bit 1939 bi Claude Hopkins, weer 1939 bit 1940 Solist bi Benny Carter un dornah bit 1941 bi Count Basie. In de 1940er Johren speel he ok mit Sidney Bechet un mit Eddie Heywood (1943 bit 1945), mit de tosommen he 1944 Billie Holiday begleit hett (The Complete Commodore Recordings). 1945/46 hett he mit Lester Young (The Complete Aladdin Recordings of Lester Young) tosommnarbeit. 1953 un 1954 harr he en Septett mit Ruby Braff, Sir Charles Thompson, Jo Jones, Walter Page un Edmond Hall. In de 1960er Johren harr he tüschen 1963 un 1968 en eegen Band „Saints and Sinners“ (mit Red Richards), speel mit de George Wein All Stars, mit den Kornettisten Bobby Hackett (mit de he 1968 bit 1970 en Quintett leiten
De Halleysche Komeet (offizielle Beteken: 1P/Halley) is siet lange Tiet de bekanntste Komeet in uns Sünnsystem. He is bannig lichtstark un is ruchweg all 76 Johren wedder to sehn. Dat letzte mol weer he 1986 in de Neeg vun de Eer. Dat nächste mol müss he na en Bereken in’t Johr 2061 wedderkamen. Halley is en kortperioodschen Komeet, de all 75 bit 77 Johren so dicht na de Eer kummt, dat he mit fre’e Ogen goot beobacht warrn kann. Jüst so as annere perioodschen Kometen – de tomehrst Ümlooptieten twüschen dree un twintig Johren hebbt – verlüüt he bi jeden Loop dör sien Perihel en Deel vun sien Materie, vunwegen dat Gas un Stoffpartikels afgeven warrt. Bi sien letzten Dörgang 1985/86 hett sik sien Helligkeit nich so stark wiest, as dat vermoodt weer. De Ümloopbahn vun Halley is en teemlich langtagen Ellips, de twüschen de Bahnen vun’n Merkur bi ruchweg 0,586 AE vun de Sünn un vun’n Neptun bi ruchweg 35,082 AE verlöpt. De Bahnnegen gegen de Ekliptik liggt bi üm un bi 162,262°, wobi de Ümlooptiet twüschen 75 un 77 Johren liggt. Dat liggt doran, dat de Bahn twüschendör de Jupiter düütlich op de Bahn inwirken deit. De Komeet
Findörp is en Dörp in de Gemeen Gnarrenborg in’n Landkreis Rodenborg, Neddersassen. Findörp liggt in’t Düvelsmoor. De Naveröörd sünd Dahldörp, Gnarrenborg un Barkhusen in’n Noorden, Koarlshöm in’n Oosten, Noordsood in’n Süden un Kuhstermoor in’n Westen. Findörp is 1781 as Moorkolonie in’t Düvelsmoor grünnt worrn un hett sien Naam von’n Moorkolonisator Jürgen Christian Findörp. De Kolonie harr 1781 19 Buursteden to 60 Morgen (15 Hektar). Dat Dörp leeg as Stratendörp langs den Oost-Hamm-Kanaal. Findörp leeg op’t Oostöver von’n Kanaal, de Hüüs op’t Westöver hebbt as Kolheim en egen Oort billt. 1830 hebbt se na Oosten to in en twete Reeg noch wedder en poor ne’e Buursteden utwiest un Findörp is noch wat wussen. Disse ne’e Deel hett denn Oberfindörp heten. Findörp is an’n 1. April 1929 mit de Gemeen Kolheim tohoopleggt worrn. De ne’e Gemeen hett denn ok Findörp heten. An’n 8. April 1974 bi de Gemeenreform in Neddersassen mit de Gemeen Gnarrenborg tohoopleggt worrn. Findörp is evangeelsch-luthersch präägt un höört to dat Kaspel von de Paulus-Kark in Gnarrenborg. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. Börgermeester: ~1949: Homburg Oortsvörsteihers: Helmut Kück opstunns: Stefan Prüß Dat
Brillit is en Dörp in de Gemeen Gnarrenborg in’n Landkreis Rodenborg, Neddersassen. Blangen Brillit sülvs höört ok de Oortsdelen Hasselhorst, Franzhorn un Brillitermoor to Brillit. Brillit liggt op de Geest an’n Rand von dat Düvelsmoor. De Naveröörd sünd Basdaal in’n Noorden, Öös in’n Noordoosten, Oosterweed un Langenhusen in’n Oosten, Rööfhorst, Gnarrenborg un Kuhs in’n Süden, Ooldwist in’n Westen un Volkmarst in’n Noordwesten. Brillit kummt 1500 in dat Vörder Register toeerst in de Oorkunnen vör. De Oord is aver woll al düüdlich öller. De Naam warrt afleidt von Breden Liet. En Liet weer en Afhang, so as de Afhang von de Geest na dat Düvelsmoor hen. 1824/1825 weer Brillit een von de Meetpunkte von de Gaußsche Landsopnahm von Carl Friedrich Gauß. Gauß hett do ok en Tied mit Meetarbeiden in Gnarrenborg un Brillit tobrocht. En Utsnidd von dat Meetnett weer op’n 10-Mark-Schien afbillt, de von 1991 bet 2001 in Ümloop weer (Borgeld von de Düütsche Mark). 1929 is de Oort Rööfhorst Deel von de Gemeen Brillit worrn. Brillit is an’n 8. April 1974 bi de Gemeenreform in Neddersassen mit de Gemeen Gnarrenborg tohoopleggt worrn. Brillit is evangeelsch-luthersch präägt un höört to dat Kaspel Karkwist. Siet 1963 gifft dat in Brillit en
Jiří Raška (* 4. Februar 1941 in Frenštát pod Radhoštěm; † 20. Januar 2012 in Nový Jičín) weer en tschechoslowaaksch Skispringer. Raška wurr in dat dormals düütsch besett Protektorat Böhmen un Mähren boren. As he negen Johr old weer, is sien Vader an Leukämie storven. To dat Skispringen keem he dör sien Unkel un sien Cousin, de beid aktiv Springer weern. 1964 weer Jiří Raška all Ersatzmann bi de Olympisch Winterspelen in Innsbruck. De Noordisch Ski-Weltmeesterschapen 1966 hett he mit twee veert Platzen beend. Bi de Olympisch Winterspelen 1968 in Grenoble wunn he en Goldmedaille up de Normalschanz un en Sülvermedaille up de Grootschanz. Dormit weer he togliek ok up disse Schanzen Weltmeester bzw. Viezweltmeester. 1970 hett he denn noch mal en Sülvermedaille up de Grootschanz bi de Noordisch Ski-Weltmeesterschapen wunnen. 1970/71 wunn he de Veerschanzentournee, nahdem he vördem all 1967/68 un 1968/69 den tweeten Platz beleggt harr. Bi de 1972 eerstmals utdragen Skifloog-Weltmeesterschap keem he up den darten Platz. He is de Grootvader vun de beid tschechisch Skispringer Jan un Jiří Mazoch. Ota Pavel: Pohádka o Raškovi (1974) Statistik up de FIS-Websteed (engelsch) Jiří Raška in de Datenbank vun Sports-Reference.com (engelsch) Jiri Raska, 1968 Olympic ski jumping champ, dies
Klenkendörp is en Dörp in de Gemeen Gnarrenborg in’n Landkreis Rodenborg, Neddersassen. Klenkendörp liggt in’t Düvelsmoor. De Naveröörd sünd Fohrendörp in’n Noorden, Minst in’n Oosten (op de anner Sied von de Oost), Mintenborg, Immenhain un Heinrichsdörp in’n Süüdoosten, Augussendörp in’n Süden un Langenhusen in’n Süüdwesten. Klenkendörp is 1824 as Moorkolonie mit 27 Buursteden in’t Düvelsmoor grünnt worrn. Den Naam hett dat Dörp na Claus von Klenck kregen, wat de Oberhauptmann von dat Amt Bremervöör wesen is, de 1821 doodbleven weer. 1835 is denn Ober-Klenkendörp grünnt worrn, op en Stück Moor twüschen Klenkendörp un Augussendörp, dat noch nableven weer. An’n 8. April 1974 bi de Gemeenreform in Neddersassen mit de Gemeen Gnarrenborg tohoopleggt worrn. Klenkendörp is evangeelsch-luthersch präägt un höört to dat Kaspel Gnarrenborg. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. De Karkhoff von Klenkendörp liggt an de Straat Op’n Kiel. opstunns: Johann Steffens Dat Wapen von Klenkendörp wiest op grönen Grund över en swarten Schildfoot mit dree gollen Moorbulten dor op en sülvern Wellenlien un op de Wellen en gollen Törfkahn mit sülvern Seil. De Dörpstraat von dat Stratendörp Klenkendörp löppt von de Kreisstraat 102
Korlshöben is en Dörp in de Gemeen Gnarrenborg in’n Landkreis Rodenborg, Neddersassen. To den Oort höört ok de Oortsdelen Korlshöbenerbarg un Korlshöbenermoor to. Korlshöben liggt op en Geestrügg, de in’t Düvelsmoor stött. De Naveröörd sünd Langenhusen, Gnarrenborg un Barkhusen in’n Noorden, Augussendörp in’n Noordoosten, Glinst in’n Oosten, Noordsood in’n Süüdwesten un Findörp in’n Westen. De Naam Korlshöben schall wohrschienlich op de Tied na de Sassenkriegen trügggahn, as Korl de Grote hier en Hoff anleggt hett. Op’n Korlshöbenerbarg hett 1857 en Glasfabriek apenmaakt, de Korlshütt. Vondaag is dat de Brilliantleuchten AG. De Oort weer bet in dat 19. Johrhunnert opdeelt twüschen dat Amt Bremervöör un dat Gericht Hanst. 1791 hebbt negen Hüüs to dat Gericht Hanst höört un veer to dat Amt Bremervöör. As dat Gericht Hanst 1823 oplööst worrn is, is de Oort kumplett Deel von dat Amt Bremervöör worrn. To’n 1. August 1832 is dat Dörp denn aver in dat Amt Zeven wesselt un hett dor denn to de Böörd Rhaar tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. An’n 8. April 1974 is Korlshöben bi de Gemeenreform in Neddersassen mit de Gemeen Gnarrenborg tohoopleggt worrn.
Fritz Wintersteller (* 21. Oktober 1927 in Innsbruck; † 15. September 2018 in Soltborg) weer en öösterrieksch Bargstieger, de 1957 de Eerstbestiegen vun den Broad Peak tosommen mit Hermann Buhl, Kurt Diemberger un Marcus Schmuck (Expeditschoonsbaas) gelung. Fritz Wintersteller hett dat Bargstiegen un de Bargen an sück, niemals to’n Berop makt oder dormit finanziell Interessen verfolgt. Dat Klautern in’ hööchsten Graden muss he todem wegen en slecht verheelen Beenbröök upgeven. Wintersteller hett aber later bit up dree Nebentipps all 4000 m hooch Bargen in de Alpen besteegen. För sien Verdeenste kreeg he dat Golden Sportafteken vun de Republik Öösterriek un wurr an’ 23. Februar 2006 Ehrenbörger vun sien Heimatstadt Soltborg. 1943 Kleines Fieberhorn, Süüdoostpieler, Variante V Großes Fieberhorn, Süüdverschneidung, V- Bratschenkopf, direkte Süüdwand, V 1944 Zahringkogel, direkte Westwand, V+ Watzmannfrau, Noordwestriss, linke Verschneidung, V+ 1945 Hochkogel, Noordwestwandpfeiler, V 1946 Grosswand, Süüdflanke, 1. Schibefahrung 1948 Wiesspitze, direkte Westwand, V+ Lehender Kopf, direkte Westwand, V 1955 Falkenstein, Süüdoostgrat, III Westbyfjell, Süüdwand, III und Süüdoostgrat, II Snökuppelen, Noordwand, IV 1957 Broad Peak-Vörtipp 8028 m, an’ 29. Mai Broad Peak 8051 m an’ 9. Juni Skil Brum 7360 m an’ 19. Juni Richard Sale, Broad Peak, Verlag Carreg, Ross-on-Wye, 2007, ISBN 0953863158}} Liddmaat vun
Düvelsmoor (hoochdüütsch Teufelsmoor) is en Dörp un Oortschop in de Gemeen Oosterholt-Scharmbeek in’n Landkreis Oosterholt, Neddersassen. Dat Dörp Düvelsmoor liggt an dat rechte Över von de Hamm in’t Düvelsmoor, dat densülven Naam driggt. De Naveröörd sünd Verlüssmoor in’n Noorden, Huttenbusch un Överhamm in’n Oosten, Worpsweed in’n Süden, Pennigbüttel, Olendamm un Wulfsborg in’n Süüdwesten, Neddersandhusen, Sandhusen un Ströh in’n Westen un Heißenbuttel in’n Noordwesten. Düvelsmoor kummt 1335 dat eerste Maal in de Oorkunnen vör. De Oort weer een von de eersten Kolonien in’t Düvelsmoor langs de Hamm. An’n 1. März 1974 is Düvelsmoor bi de Gemeenreform in Neddersassen Deel von de Gemeen Oosterholt-Scharmbeek worrn un billt sietdem en Oortschop mit egen Oortsvörsteiher binnen de Gemeen. Düvelsmoor is evangeelsch-luthersch präägt un höört siet 1. Oktober 1992 to dat Kaspel von de Emmaus-Kark in Pennigbüttel. Vörher hett de Oort to dat Kaspel von de Willehadi-Kark in Scharmbeek höört. För de Kathoolschen is de Hillige-Familie-Kark in Oosterholt-Scharmbeek tostännig. Dat Wapen is von en Wellensnidd deelt un wiest baven links op sülvern Grund en Düvel in gröön mit rode Höörn un Klaun, de in de Hannen en gollen Peek höllt. Dat Feld ünnen rechts is swart. Düvelsmoor liggt an de Landsstraat 153, de in’n Westen
Dit Woort hett noch annere Bedüden: kiek dorför ünner Nuss (Mehrdüdig Begreep). Nuss is en Gemeen in’n Kreis Hertogdom Loonborg in Sleswig-Holsteen. Nuss liggt so wat 40 km oosten vun Hamborg. In’n Gemeenrebeed liggt de Ritzeruer See mit en Baadsteed un de Hoffsee as ok dat bültig Ennmoränendaal vun de Steenau. Dor is en oolden germaanschen Freedhoff, de deelwies al in de 60er Johren opdeckt worr, ’neem jümmers noch Utgravungsarbeiden verricht warrt. Dat eerste Maal, dat dat uurkunnlich opkamen is, is in’t Johr 1194. Vun 1370 bet 1937 höör dat Karkdörp Nuss as Histoorsche Lübecker Exklaav de Hansestadt Lübeck to. De Kark worr in’n 18. Johrhunnert dör den Lübecker Bomeester Johann Adam Soherr mit en Westtoorn versehn. En Grootfüer möök 1821 de oolde Kark ut dat 12. Jahrhundert un 51 Hüser vun dat Dörp toschann. De Kark stört achteran in un worr denn so 1836 sprengt. De Neebo ut de Johren 1836/37 in Backsteen, utklamüstert vun’n Lübecker Stadtbomeester Johann Anton Spetzler, kreeg toneegst blots en Dackrieder. Ut Anlass to en Saneren 1914 worr de ne’e Toorn maakt na de Vörlaag vun den Lübecker Boraat Carl Mühlenpfordt. De Kark hett en klassizistschen Kanzelaltar un verföögt över welke Lübecker Pasternbillers. Vunwegen dat
familien duell (so de offizielle Schrievwies na de Produkschoonsfirma GRUNDY LE) weer en Speelshow, de vun 1992 bit 2003 produzeert worrn is. De Moderater vun de Show weer Werner Schulze-Erdel, de vörher al Ruck Zuck op Tele 5 modereert harr. De Sennen weer an’n 26. Januar 1992 to’n eersten mol op RTL plus utstrahlt, de letzte Utgaav is an’n 10. Oktober 2003 bi RTL to sehn. Vun dat Speelkunzept is en Remake ünner den Titel 5 gegen 5 maakt worrn, dat siet den 29. März 2005 vun den Swiezer Senner SF1 utstrahlt warrt. 2006 is de Show ok in Düütschland wedder op RTL 2 sennt worrn, weer aver no 69 Folgen wedder ut dat Programm nahmen. De Originalsennen is ut de USA un harr den Titel Family Feud (1976–1985, 1988–1995, siet 1999) un warrt to Tiet vun Steve Harvey modereert. In Grootbritannien löpt de Show ünner den Titel Family Fortunes (1980–2002, siet 2006) un in Frankriek as Une famille en or (1990–1999, siet 2007). In de Show hebbt jümmer twee Familien mit fief Personen gegenenanner speelt. Dat Speel güng över veer Runnen, woran sik noch en Endrunn ansluten de. To Anfang vun en Runn keem ut jede Familie een Person
Vladimír Podzimek (* 12. Mai 1965; † 17. Mai 1994) weer en tschechoslowaaksch Skispringer. Podzimek weer tüschen 1984 un 1991 bi internatschonal Wettstrieden aktiv. Mit de Mannschap (tosommen mit Ladislav Dluhoš:, Jiří Parma und Pavel Ploc) wunn he de Bronzemedaille vun de Grootschanz bi de Noordisch Skiweltmeesterschap 1984. Podzimek sien best Platzeeren bi Olympisch Winterspelen weer Platz 8 in dat Johr 1984 in Sarajevo. Bi de Skifloog-Weltmeesterschap 1986 floog he up den veerten Platz un dormit knapp an de Medaillen vörbi. Sien eenzigen Weltcupsieg schaff Podzimek 1984 an’ Holmenkollen un is dormit bit hüüd de eenzig Tschech oder Slowake, de dor winnen kunn. Podzimek hett sück 1994 in dat Öller vun 29 Johren uphangen. Statistik auf der FIS-Website (engelsch)
De Amílcar Cabral International Airport (inheemsch: Aeroporto Internacional Amílcar Cabral) is de Flaaghaven vun dat Eiland Sal un togliek ok de gröttste vun de Republiek Kap Verde. De Flaaghaven vun Espargos is oorsprünglich as Militärflaaghaven vun de faschistischen Assenmächt dör dat Regime Mussolini boot worrn, üm de Flaagroute vun Süüdeuropa na Latienamerika to sekern. Fardig stellt weer de Flaaghaven 1949 as Zivilflaaghaven. Den hüütigen Naam driggt de Flaaghaven siet 1975, as dat Land Kap Verde unafhangig worrn is. He is na den Natschonalhelden Amílcar Cabral nöömt. Wiel de Politik vun de Apartheid harr de Organisatschoon för Afrikaansche Eenheit en Embargo för’t Överflegen gegen de süüdafrikaanschen Verkehrsflegers utspraken. Twüschenlannen op Sal harrn blots Verlööf in’n Europa- un in’n Noordamerikaverkehr. To de Tiet, as dat Space Shuttle in Bedrief weer, is disse Flaaghaven en mööglichen Nootfalllannsteed wesen, wenn dat nödig worrn weer. Air Italy (Mailand-Malpensa, Fortaleza) Air Italy Polska (Warschau) [saisonal] Astraeus (London-Gatwick, Manchester) Cubana (Havanna, Luanda) [na Saison] Delta Air Lines (Atlanta) EuroAtlantic Airways (Lissabon, Salvador da Bahia, Recife, Porto Seguro, Natal, Fortaleza) [na Saison] Jetairfly (Boa Vista, Brüssel) Neos (Bologna, Mailand-Malpensa, Rom, Verona) SATA International (Lissabon, Porto) [na Saison] TAAG Angola Airways (Luanda, São Tome) TACV (Amsterdam, Boa Vista, Bissau,
Basbeek (hoochdüütsch Basbeck) is en Oort in de Gemeen Hemmoor in’n Landkreis Cuxhoben, Neddersassen. De Oort liggt an dat linke Över von de Oost. To Basbeek höört von öllers ok de Tegelkamp, de Möhlenreeg un Sethlerhemm mit bi. Basbeek is vondaag mit Warstood tohoopwussen. Von Butenlüüd warrt Basbeek un Warstood faken all beid to Hemmoor tellt. De Oort hett sik aver liekers en egen Identität wohrt, de von de Lüüd dor as wichtig ansehn un pleegt warrt. De Oort liggt op’n Rand von de Loomster Geest hen na de Masch von de Oost. In’n Oosten von Basbeek flütt dat Basbeker Slüsenfleet langs. De Heeßler Möhlenbeek un de Hockmöhlener Beek fleet all beid in’n Süden von Basbeek langs un münnt denn in’t Basbeker Slüsenfleet. De Naveröörd sünd Oosten in’n Noorden (op de anner Sied von de Oost), Sethlerhemm in’n Oosten, Bornbarg un de Möhlenreeg in’n Süden, Wohlenbeek in’n Süüdwesten, Heeßel in’n Westen un Warstood in’n Noordwesten. In de Oorkunnen kummt Basbeek toeerst in’t 13. Johrhunnert vör. Tegeleen hett dat in Basbeek al lang geven. 1881 weren dat fiev Stück, de aver all man bloot lütte Bedrieven weren. 1903 hett de Firma Ploog ut Brunsbüttelkoog anfungen bi Basbeek Toon aftoboon. Dat Afborebeed